語音學

係語言學嘅其中一個分支，專門研究語言嘅聲音，亦即係發音，包括具體語音嘅本質同埋產生語音嘅方法。

背景概念

Phone：任何語言入面用到嘅一吓聲；一吓 phone 唔一定有任何嘅意思。

矢狀面圖：語音學研究成日用到嘅一種圖解；一幅矢狀面圖望落會好似攞住個人頭，由左或者右邊睇個頭殼入面啲結構噉；做語音學研究成日會用呢種圖，剖析人喺發出講嘢嘅聲嗰陣時聲道周圍啲結構有乜活動，從而理解呢啲聲係點發出嚟嘅。

國際音標

國際音標：語音學研究上成日用嘅一種工具，攞嚟精確噉將講嘢嘅聲寫低；喺現實世界，人往往會攞文字寫低自己講嘅嘢，但人平時生活用嘅文字同自然語言一樣，或多或少噉有啲混沌，例如
聲呢隻漢字喺廿一世紀初嘅廣東話入面可以有兩個音－ or ；
英格蘭話都係一樣，例如 cake同 century雖然頭嗰隻字母都係 c，但佢哋頭嗰個音查實幾唔同；
有見及此，語音學工作者就製定咗 IPA 呢套標準。IPA 最大特徵係夠嗮精確，有一拃符號可以用嚟寫低講嘢嘅聲，而且隻隻符號都淨係會對應一個音，同時每個音亦淨係得一個符號對應，仲會用 [] 嚟括住記嘅音。所以當研究語音學嘅人望住一串 IPA 符號嗰陣，唔會有「吖，呢個符號有兩個可能嘅音喎，到底寫嘢嗰個人想表達嘅係呢個音定嗰個音？」噉嘅問題。廣東話例子：
原句：；
唔標調嘅 IPA：

重要概念
清音同濁音：指一吓 phone「有冇涉及聲帶嘅振動」；冇嘅話吓聲就算係清音，有嘅話吓聲就算係濁音；一吓聲係清音定濁音，可以簡單噉用手嚟感覺－個人將隻手擺喺自己喉核個位，佢發嗰個音係濁音嘅話，佢隻手會感受到自己喉部有振動；例如英格蘭話當中嘅  就係清音而  就係濁音。

元音、輔音同固有音響：固有音響可以大致噉定義做一吓聲「同音高或者長度等因素對等嘅聲比起嚟有幾響」，反映咗吓聲帶有幾多聲能；例如  等嘅元音就有高嘅固有音響，一個人發出  音嗰陣佢條聲道大開，令吓聲帶有大嘅聲能，而相比之下，好似  噉嘅音就係固有音響低，一個人發出  等嘅輔音嗰時佢聲道會局部或者完全閂埋，能夠通過聲道嘅空氣量就少咗。

音節：一個定義係「畀固有音響冇咁高嘅聲包圍嘅固有音響頂峰」，可以想像成「一吓元音，前面或者後面掕住啲輔音，亦可以係前後都掕或者前後都唔掕」。好似廣東話等嘅漢語多數時間都係一隻字對應一橛音節嘅，而用英格蘭話做例子嘅話，英格蘭話 television一字有 4 橛音節；tel-e-vi-sion 。
唔同語言喺音節特性上可以分別好大，例子可以睇吓日本話同阿伊努話之間嘅分別：日本話出嗮名淨係得 CV、CCV 同埋 CVn 噉嘅音節－C 表示輔音、V 表示元音、n 表示日本話成日見到嘅 -n 尾；而相比之下，阿伊努話可以有多種唔同嘅 CVC 音節，例如阿伊努話可以有用 -k 呢個輔音做尾嘅音節，但廿一世紀初嘅日本話就做唔到噉嘅嘢。
雙元音：指一橛音節包含兩個單一元音；例如廣東話裏面呢隻字噉，隻字個元音由兩截組成－ 同 ，所以就算係一個雙元音。

語言韻律

韻律可以係指講嘢嘅聲當中一啲唔係元音同輔音、但可以影響「表達緊啲乜意思」嘅特性。

聲調：指一隻語言會用音高嚟分辨唔同嘅字或者同隻字做詞形變化；例如廣東話就係一隻聲調語言，會用聲調嚟辨別唔同嘅字，好似係
、、、、、
－就係「聲調變咗，個音表示嘅字唔同咗」噉嘅情況。有啲聲調語言仲會用聲調做詞形變化，即係例如變聲調嚟表示隻動詞係過去式。

聲調輪廓：指一隻聲調語言入面啲聲調，可能會有「喺隻字或者段音節中途音高改變」噉嘅情況；如果畫幅圖 Y 軸做音高 X 軸做時間，啲聲調會成唔平嘅線，描繪啲聲調嘅「輪廓」，例如下圖就係廣東話「詩史試時市事」嗰 6 個調嘅輪廓；廣東話啲聲調嘅輪廓相對簡單，一個聲調一係平一係升一係跌，相比之下標準官話嘅第三聲調就有「喺隻字途中，音高開頭嗰陣跌，跟住升」嘅情況；仲有研究報告指湖湘話嘅某啲變體嘅聲調音高變化仲複雜啲。

亦都有啲聲調語言係冇輪廓可言，即係啲聲調冚唪唥都係大致平嘅，唔同聲調嘅唯一分別係在於音高唔同。

口音
音樂理論
語音組合

攷